…tone trap… | Mal, dis al...EkWasHier...
Oe…eh…eh…nou gaan ek baie kommentaar of laat lewer of dalk in stilswye 'n stille dood laat sterf…
Ek dink vrouens kry baie meer reg as baie mans…alle mans wys hoe oulik, sterk en wonderlik hulle is en watse wonderlike take hul by hul eie huise verrig…maar kom ek vertel jou een ding. Vrouens doen dit ook, al is dit krom en skeer, of met baie moeite omdat ons nie die muscles het nie, of dit neem tyd, maar doen – doen ons dit.
Ek het al baie kere 'n klip in die bos gegooi en dan begin mans spog oor hulle wonderlike dade, maar niemand sal hulp aanbied vir die vrou nie…en dit laat my soms net wonder…het ons ridders 'n stille dood gesterf?
Ek kyk na vaders wat hul vrouens los en dan die opvoeding en grootmaak vir die mama's los. Ek sien hoe mans soms by vrouens verby loop en nie handjie bysit met iets swaars wat hul dra nie. Ek sien hoe pa's ander vrouens se kinders beter as hul eie behandel. Ek sien hoe mans vir vrouens raad gee, maar nie 'n vinger sal lig om te wys hoe nie. Ek sien soveel dinge raak…dan verwag die man nog gunsies vir sy hulp daarby ook. Ek sien mans wat gepamperlang wil word, en wat oor ge'faff' wil word, maar laat sy arme vrou die vloerlapwerk doen. Waar is die ridders van ouds? Wat het van die mans geword wat nog hul volwaardige plek volstaan?
Ek het juis bietjie mense getoets en hier volg 'n paar antwoorde:
Leen 'n pressure washer en spuit dit aF…(ok – ek weet nie waarvan jy praat nie…)
Ja, as jy dit self doen dat weet jy dis ordentlik gedoen
Wens ek was daar om jou te help
Jy's 'n flukse vrou
Dis harde werk, wie help jou? (Ek en Sipho)…Shame…
Moet ek kom help? (sal jy?) …Ja…
Dis nie die werk vir 'n vrou nie, laat Sipho die harde werk doen (en ja, Sipho is die enigste een wat regtig help en goeie werk doen…)
Ok…(niks verder nie)
En ander antwoord glad nie…
Eish…talk is cheap soos die spreekwoord lei…
Wat ek wel gedoen het:
'n Sandblaster gaan koop
3 Verskillende soorte skrapers, skuurborsels en skuurpapier gekoop
Mure met skrapers bygedam
Sipho help my
Joyce maak om ons skoon
Gaan primer koop en dit as onderlaag verf, dan PVA bo-oor…
En dis my projek vir die eerste 2 maande…LOL
Het die wêreld so verander dat die vrou nou die broodwinner moet wees, of die vrou die rol van jagter moet inneem…? Dan…dan doen ek liewers alles myself, al neem dit ook 'n volle jaar om hierdie 'brug' te bou…maar doen, doen ek dit myself. En wanneer mans sê hulle sal help, hoor ek hoe halfhartig hulle wil help. Ander gee weer ongelooflike raad, maar nie hulp nie…of hulle wens hulle was daar om die arme vrou te help…ek kry die vrou eintlik baie baie jammer. Soveel wat met trane in hul oë vir my dinge sê…en dis wanneer mens inspring en met gelag dinge probeer doen. Gelukkig vra ek nie vir gunsies en gawes of ander tipe "vergoeding" ni ( meeste mans het gesê hul "vergoeding" sal wees, afhangend van die skade)…O jinne, ek doen dit omdat ek graag my vriendinne wil help, en omdat hulle heel moontlik (ek hoop) dieselfde vir my sou gedoen het.
Ek weet daar is baie mans wat nog goed en wonderlik en eerbaar is, en hulle is meestal die getroudes wat hul plekke in hul huwelik en gesin as waardevol heg en ek gee aan hulle al die eer…
Hoop ek het op tone getrap en dat die manne die vrouens in nood of nie nood sal bystaan, sonder enige bybedoelings…
EN HIER VOLG 'N SPOTPRENT SOOS EK BAIE MANS SIEN EN ERVAAR
EK HOOP KOMMENTAAR WORD GELEWER. EN NOU SIT EK SO LEKKER EN LAG…
6 thoughts on "…tone trap…"
Januarie 4, 2017 om 4:01 nm
Jong ja, ek is een van die gelukkiges met ñ man wat nie daarvan hou dat ek 'self' als probeer doen nie. Hy is altyd bereidwillig om in te spring, en het regtig nog ouwêreldse goeie maniere. Kyk ek om my rond, beaam ek wat jy hier skryf. Hulle is skaars, die flukses.
Januarie 4, 2017 om 4:06 nm
Behou wat julle het, julle is so geblessed…
Januarie 4, 2017 om 12:55 nm
Ek wil half my se moertjie op 'n stok steek, maar hoe doen 'n man dit nou vir die waarheid? So dan antwoord ek maar (slegs namens myself natuurlik) met 'n paar feite en 'n berg pure spekulasie.
– Mans is soos winkelwors. Selfs die heel bestes het 'n dosis vark in.
– As jy iets reg gedoen wil hê, vra n vrou
Ons wêreld het verander. Mans se rugraat is heelwat slapper en vrouens het die rol van jagter begin opneem. Die ongelukkige waarheid is dat 'n vrou met 'n plan dit waarskynlik sal regkry om enige man vir die pot te skiet sou sy regtig wou, of indien sy gefnuik word die man se verhouding met sy vrou/meisie ernstige skade kan aandoen met net 'n paar sinne.
Die eerbare ou (al nege van hulle) sal probeer om situasies te vermy waar hy blootgestel kan word aan die moontlik minder eerbare intensies van 'n ander vrou. Die room van die oes sal jou met die grootste graagte kom help, sonder dat jy vra, maar sal sy vrou betrek sodat hy onder toesig bly. Die effens banger ou sal jou met uitstekende raad bedien maar nie betrokke raak nie. Vandaar sal dit afwentel tot by die jellievis wat die situasie sal probeer uitbuit tot sy voordeel.
Sad eintlik, dat 'n mens forseer word om altyd die slegste van ander mense te verwag en dienooreenkomstig op te tree
Januarie 4, 2017 om 4:11 nm
Hoe lekker sit ek nie en lag vir jou kommentaar nie…ook waar wat jy daar sê…ek het letterlik gaan 'navors' en interessante antwoorde ontvang…Is sad…maar so leer mens ook. Ek wonder soms wie eendag die woord by die daad gaan voeg…dan gaan ek seker myself asvaal skrik en met ander oë na die man kyk. Dankie…en ja, ek sal vir die room wag…LOL…ek waardeer jou kommentaar, het 'n skaterlag op my mondhoeke geplaas…